b'\n_START_ARTICLE_\nKanavanippu VHF A\n_START_PARAGRAPH_\nKanavanippu VHF A on vuonna 2010 aloittanut uusi DNA:n digitaalisen televisioverkon DVB-T2-tekniikalla toteutettu kanavanippu. Kanavanippu k\xc3\xa4ytt\xc3\xa4\xc3\xa4 videon pakkaukseen MPEG-4 AVC/H.264-koodekkia. Kanavapaketti k\xc3\xa4ytt\xc3\xa4\xc3\xa4 VHF-taajuuksia ja saattaa tarvita erillisen antennin tavallisemman UHF-antennin lis\xc3\xa4ksi. DNA:n VHF-A-multipleksi k\xc3\xa4ytt\xc3\xa4\xc3\xa4 paikoitellen my\xc3\xb6s SFN-teknologiaa, joten samaa taajuutta k\xc3\xa4ytt\xc3\xa4\xc3\xa4 useampi l\xc3\xa4hekk\xc3\xa4inen l\xc3\xa4hetysasema. Esimerkiksi Tampereen ymp\xc3\xa4rist\xc3\xb6 on katettu sijoittamalla l\xc3\xa4hetysasemat ymp\xc3\xa4rist\xc3\xb6kuntiin (Kangasala, Vesilahti, Valkeakoski)._NEWLINE_Suomessa 2009\xe2\x80\x932010 yleisesti k\xc3\xa4yt\xc3\xb6ss\xc3\xa4 olevat digitaalitelevisiot ja digitaalimuuntimet (digiboksit) eiv\xc3\xa4t kykene k\xc3\xa4sittelem\xc3\xa4\xc3\xa4n DVB-T2-tekniikalla toteutettuja televisiol\xc3\xa4hetyksi\xc3\xa4. T\xc3\xa4m\xc3\xa4n vuoksi n\xc3\xa4it\xc3\xa4 l\xc3\xa4hetyksi\xc3\xa4 varten on hankittava siihen erikseen valmistetut laitteet.'